text: Olien til havs er fordampet: Her er kysterne stadig forurenet
  08 september 2017 kl. 16.42
  Myndighederne vurderer, at dieselolien til havs i Aabenraa Fjord nu er fordampet. Men der er stadig kystnære områder, der er forurenet af olien. 
  Siden torsdag middag har Aabenraa Fjord været forurenet af dieselolie. Men nu vurderer myndighederne, at olien er fordampet fra havet. Beredsskabet har nu fuldt fokus på de kystnære områder. 
  Det skriver Syd- og Sønderjyllands Politi i en pressemeddelelse.
  Dieselolien har forurenet enkelte af de kystnære områder i den nordlige del af Aabenraa Fjord. Skarrev og det omkringliggende område forurenet. Myndighederne vil i løbet af lørdagen begynde at rense området. 
  Indsatsen vil ske på stranden og andre områder, hvor der er nemme adgangsforhold. Men der vil også være forurenede områder, der ikke er umiddelbart tilgængelige. I disse tilfælde vil dieselolien på sigt forsvinde ad naturlig vej. 
  Forsvarets miljøskibe Gunnar Seidenfaden og Marie Miljø har indstillet deres indsats i Aabenraa Fjord efter olieudslip.
  Den samlede indsats fra myndighedernes side bliver indstillet, når mørket falder på, men vil blive genoptaget lørdag morgen.
  Olieforureningen i Aabenraa Fjord er begrænset til Skarrev og det omkringliggende område #politidk pic.twitter.com/r4SFVjXOOR
  
  